แอลเอคุมเข้มถูกขู่บึ้มรถไฟใต้ดินสายสีแดง
สำนักงานสืบสวนสอบสวนกลาง (เอฟบีไอ) และตำรวจนครลอสแอนเจลิส (แอลเอ) รัฐแคลิฟอร์เนียในสหรัฐฯ แถลงเมื่อ 5 ธ.ค.ว่า ได้สั่งคุมเข้มตามสถานีรถไฟใต้ดินทั่วแอลเอ หลังได้รับการแจ้งเตือนจากตำรวจของประเทศหนึ่งที่ไม่ระบุว่า มีชายคนหนึ่งโทรศัพท์ขู่เป็นภาษาอังกฤษว่าจะมีการลอบวางระเบิดรถไฟสายสีแดง (เรดไลน์) ที่สถานีรถไฟใต้ดิน ยูนิเวอร์แซล ซิตี้ ใกล้สวนสนุกยูนิเวอร์แซลสตูดิโอใน 6 ธ.ค.,เอฟบีไอระบุว่าคำขู่ดังกล่าว เฉพาะเจาะจงมาก และใกล้จะเกิดขึ้น จึงต้องเพิ่มมาตรการรักษาความปลอดภัยป้องกันไว้ก่อน รวมทั้งระดมตำรวจทั้งใน และนอกเครื่องแบบจำนวนมากไปอารักขาสถานีต่างๆ ส่วนนายเอริค การ์เซตติ นายกเทศมนตรีนครลอสแอนเจลิส ขอให้ประชาชนใช้ชีวิตตามปกติ และตนจะขึ้นรถไฟไปยังสถานียูนิเวอร์แซล ซิตี้ด้วยเพื่อสร้างความมั่นใจให้ประชาชน,ลอสแอนเจลิสมีรถไฟใต้ดิน 6 สาย มี 93 สถานี ส่วนรถไฟสายเรดไลน์ วิ่งระหว่างใจกลางนครลอสแอนเจลิสกับตอนเหนือของเมือง รวมทั้งย่านฮอลลีวูดและนอร์ทฮอลลีวูด มีผู้โดยสารใช้บริการราว 1,450,000 คนต่อวัน วันเดียวกัน บริษัทเทคโนโลยียักษ์ใหญ่ของสหรัฐฯ ทั้งเฟซบุ๊ก ทวิตเตอร์ ไมโครซอฟท์ และยูทูบของกูเกิ้ล ประกาศจะร่วมมือกันควบคุมการเผยแพร่ข่าวสารข้อมูลออนไลน์เกี่ยวกับการก่อการร้าย หลังถูกกดดันจากรัฐบาลทั่วโลก.
เอฟบีไอ และตำรวจลอสแอนเจลิสสั่งคุมเข้มตามสถานีรถไฟใต้ดินทั่วแอลเอ หลังได้รับการแจ้งเตือนจากตำรวจของประเทศหนึ่งที่ไม่ระบุว่า มีชายคนหนึ่งโทรศัพท์ขู่เป็นภาษาอังกฤษว่าจะมีการลอบวางระเบิด
เอฟบีไอ,ลอสแอนเจลิส,ขู่วางระเบิด,รถไฟสายสีแดง,สถานีรถไฟใต้ดิน